HANA ธุรกิจมีสัญญาณดีขึ้น – Valuation จูงใจแนะซื้อเป้าหมาย 38 บาท
HANA ธุรกิจมีสัญญาณดีขึ้น- Valuation จูงใจแนะซื้อเป้าหมาย 38 บาท
6 ส.ค. 2561

บล. ดีบีเอสฯ ระบุในบทวิเคราะห์วันนี้(3ส.ค.)ว่า บริษัท ฮานา ไมโครอิเล็คโทรนิคส จำกัด (มหาชน) หรือ HANA คาดกำไรปกติ (Core Profit) ไตรมาส2/61 เท่ากับ 508 ล้านบาท (-11%เทียบช่วงเดียยวกันของปีก่อน, +39%เทียบไตรมาสก่อนหน้า) ซึ่งการเติบโตจากไตรมาส 1 ปีนี้จาก 1) รายได้เพิ่มขึ้น (+11% ในเทอม US$) จากการฟื้นตัวของ Smart phone sensor, 2) คาดการณ์อัตรากำไรขั้นต้นดีขึ้นเป็น 13% จาก 10.8% ใน 1Q61 ซึ่งถูกกระทบจากการด้อยค่าของสต็อก 85 ล้านบาท อย่างไรก็ดี ใน ไตรมาส2/61 คาดว่าบริษัทจะมีขาดทุนในสต็อกราว 25 ล้านบาท
แนวโน้มครึ่งหลังปี 61 สดใส จากเงินบาทที่อ่อนค่าลงเมื่อเทียบกับช่วง 1H61 และความต้องการซื้อที่ฟื้นตัว และไตรมาส 3 เป็น High season ของส่งออก รวมทั้งใน 2H61 จะมีการเปิดตัว Smart phone รุ่นใหม่ๆ ด้วย
สงครามการค้าระหว่างสหรัฐกับจีนเป็นบวกกับ HANA โดยคาดว่าลูกค้าจะมีการย้ายฐานการผลิตออกจากจีน และมีโอกาสมาไทย ซึ่งจะเป็นโอกาสที่บริษัทจะได้รับคำสั่งซื้อชิ้นส่วนฯเพิ่มขึ้น ขณะเดียวกันโรงงานที่ลำพูนและเกาะกงของบริษัทก็มีกำลังการผลิตรองรับได้
แนะนำซื้อ ให้ราคาพื้นฐาน 38 บาท อิงกับ P/E ปีนี้ที่ 15 เท่า ทั้งนี้ราคาหุ้น HANA ปัจจุบันมี P/E ปี 61 ที่ 13 เท่า ต่ำกว่าค่าเฉลี่ยของกลุ่มที่ 15 เท่า และให้อัตราผลตอบแทนจากปันผลสูงที่ 5-6% ต่อปี ฐานะการเงินแข็งแกร่ง เป็นเงินสดสุทธิ…เรามีโอกาสปรับเพิ่มราคาพื้นฐานขึ้น โดยขยับไปอิงกับผลประกอบการปี 62